Ciolacu: PSD e pregătit pentru o nouă moțiune de cenzură. Marți avem decizia CCR.
Liderul PSD este determinat să ia o decizie cu privire la o nouă moțiune de cenzură împotriva guvernului Cîțu. Ciolacu a mai declarat că social-democrații vor alegeri anticipate și nu vor susține un guvern minoritar al PNL.
Marcel Ciolacu, președintele PSD, a spus, luni, la Antena 3, că PSD este pregătit pentru orice soluţie ar lua, marţi, CCR."Mâine (marți – n.r.) avem decizia CCR-ului, indiferent care este. Dacă nu există conflict, imediat intră (moțiunea – n.r.) pe ordinea de zi, într-o zi sau două la vot. Tot PSD-ul va vota această moțiune. Dacă există conflict, imediat după decizia CCR eu am anunțat deja colegii să avem un Consiliul Politic Național (…). O să solicit colegilor mei ca mâine să depunem moțiunea PSD, care este pregătită", a spus Marcel Ciolacu.Ciolacu a spus că există semnăturile pentru moțiunea de cenzură şi textul este deja scris."O să cerem joi citirea moțiunii dacă este conflict, iar luni, cel târziu, să avem votul", a precizat Ciolacu.Marcel Ciolacu a mai spus că PSD vrea alegeri anticipate şi nu va vota un guvern minoritar PNL.